Okresná prokuratúra Košice II 
Mojmírova 5, 040 46 Košice 1 	

Sp. zn. : 2 Pv 103/13/8803	Košice II, 13.3.2014
EEČ : 2-64-210-2014

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Košice II
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 10.2.2013, spisová značka XXXXX, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
V trestnej veci vedenej proti obvinenej XXXXX za prečin krádeže podľa § 212 ods. 2 písm. f) Trestného zákona na tom skutkovom základe, že

- v Košiciach, v predajni XXXXX ul. XXXXX, dňa 10.2.2013 v čase o 09.35 hod., odcudzila z predajnej plochy tovar a to 2 ks banány v čokoláde v celkovej hodnote 0,90,- € takým spôsobom, že si tovar vložila do kabelky a bez jeho zaplatenia prešla cez pokladničnú zónu, kde bola zastavená a prekontrolovaná pracovníkom SBS, tento nezaplatený tovar jej bol odobratý a v nepoškodenom stave vrátený späť na predajňu, čím takto svojím konaním spôsobila pre spoločnosť XXXXX XXXXX škodu vo výške 0,90 €, pričom bola za obdobný čin v predchádzajúcich dvanástich mesiacoch postihnutá v priestupkovom konaní rozhodnutím XXXXX, ktoré nadobudlo právoplatnosť dňa  17.2.2012. 

Uznesením prokurátora Okresnej prokuratúry XXXXX zo dňa 10.2.2013, spisová značka XXXXX, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením povereného príslušníka Obvodného oddelenia PZ XXXXX - XXXXX zo dňa 10.2.2013, bolo podľa § 199 ods. 1 Trestného poriadku začaté trestné stíhanie a súčasne podľa § 206 ods. 1 Trestného poriadku vznesené obvinenie XXXXX za prečin krádeže podľa § 212 ods. 2 písm. f) Trestného zákona, ktorého sa dopustila na tom skutkovom základe, že

- v Košiciach, v predajni XXXXX, dňa 10.2.2013 v čase o 09.35 hod., odcudzila z predajnej plochy tovar a to 2 ks banány v čokoláde v celkovej hodnote 0,90,- € takým spôsobom, že si tovar vložila do kabelky a bez jeho zaplatenia prešla cez pokladničnú zónu, kde bola zastavená a prekontrolovaná pracovníkom SBS, tento nezaplatený tovar jej bol odobratý a v nepoškodenom stave vrátený späť na predajňu, čím takto svojím konaním spôsobila pre spoločnosť XXXXX škodu vo výške 0,90 €, pričom bola za obdobný čin v predchádzajúcich dvanástich mesiacoch postihnutá v priestupkovom konaní rozhodnutím XXXXX, ktoré nadobudlo právoplatnosť dňa  17.2.2012. 
XXXXX prokuratúry XXXXX, uznesením pod sp. zn. XXXXX zo dňa 10.2.2013, podľa § 216 ods. 1 písm. a), b), c) Trestného poriadku podmienečne zastavila trestné stíhanie vedené proti obvinenej XXXXX za prečin krádeže podľa § 212 ods. 2 písm. f) Trestného zákona, s určením skúšobnej doby v trvaní 12 mesiacov podľa § 216 ods. 2 Trestného poriadku, ktorá začala plynúť právoplatnosťou predmetného rozhodnutia. 

	Obvinená XXXXX počas určenej skúšobnej doby, ako to vyplýva zo správy Okresného úradu XXXXX a odpisu  registra trestov, viedla riadny život, nedopustila sa ďalšej trestnej činnosti, ani priestupku.
	
Vzhľadom na vyššie uvedené skutočnosti považujem toto rozhodnutie za dôvodné a v súlade so zákonom.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Stela Vasiľová
prokurátorka